open-index/open-wikipedia-markdown huggingface dataset:
Kolonna (datubāze)

**Kolonna**, relāciju datubāzu kontekstā, ir tabulas datu kopa, kas satur noteikta datu tipa vērtības. Kolonna tabulā nodrošina struktūru uz kuras pamata tiek veidotas tabulas rindas.

Termins *kolonna* bieži tiek aizstāts ar terminu *lauks* un daudzi uzskata, ka pareizāk būtu lietot tieši šo terminu, vai vēl precīzāk, terminu *lauka vērtība*, kas tieši sasaucas iedomātu lauku, kuru veido kolonnas un rindas krustpunkts.

## Piemērs
Apskatīsim tabulu, kas aprakstītu vairākus uzņēmumus un tā varētu saturēt sekojošas kolonnas:

* ID (veselo skaitļu identifikators, unikāls katrai rindai)
* Nosaukums (teksts, piemēram, *text* vai *varchar* tips)
* Adrese (teksts - piemēram, *text* vai *varchar* tips)
* Reģistrācijas numurs (vesels lielapjoma skaitlis, piemēram, *float* vai *int* tips)
* Nozare (veselo skaitļu identifikators, kas izriet no atsevišķas tabulas, kura satur nozaru nosaukumus)
* utt.

Katra rinda nodrošina datu vērtību katrai kolonnai, kas būtu jāuztver kā atsevišķa strukturētu datu vērtība, šajā gadījumā tā pārstāv vienu uzņēmumu. Formāli definējot, katra rinda var tikt interpertēta kā relācija, kas veidota no kortedžu kopas, kur katrs kortedžs sastāv no divām daļām: attiecīgās kolonnas nosaukuma un rindas vērtības šai kolonnai. 


   
        Kolonna 1  Kolonna 2
   
       Rinda 1 Rinda 1, Kolonna 1  Rinda 1, Kolonna 2
   
       Rinda 2  Rinda 2, Kolonna 1  Rinda 2, Kolonna 2
   
       Rinda 3  Rinda 3, Kolonna 1  Rinda 3, Kolonna 2
Lubezeres ciems

**Lubezeres ciems** bija Talsu rajona administratīvi teritoriāla vienība tā ziemeļos, Rojas upes krastos. 1945. gada 10. septembrī Talsu apriņķa Lubezeres pagastā izveidoja Lubezeres ciema padomi. 1949. gada 31. decembrī, pēc pagasta likvidēšanas, ciemu iekļāva Talsu rajonā. Ciemu likvidēja 1954. gada 14. jūnijā, kolhoza «Druva» teritoriju iekļāva Lubes ciemā, kolhoza «Rojupe» teritoriju — Rojupes ciemā.

## Atsauces
1428. gads

**1428. gads** () bija garais gads, kas pēc Jūlija kalendāra sākās ceturtdienā.

## Notikumi
* 30. augusts — Imperators Go-Hanazono kļuva par 102. Japānas imperatoru.

### Nezināms datums
* Trīs acteku pilsētvalstis Tenočtitlana, Teškoko un Tlakopana apvienojās kopējā aliansē, lai pieveiktu Āskapocalko pilsētvalsti.

## Dzimuši
* 21. septembris — Džu Cjijui (明代宗朱祁鈺), Ķīnas imperators (miris 1457.)

## Miruši
* 30. augusts — Imperators Šoko (称光天皇), Japānas imperators (dzimis 1401.)
* *datums nezināms*
** Mazačo (*Masaccio*), itāļu gleznotājs (dzimis 1401.)
Pastendes ciems

**Pastendes ciems** bija Talsu rajona administratīvi teritoriāla vienība tā vidienē. 1945. gada 10. septembrī Talsu apriņķa Pastendes pagastā izveidoja Pastendes ciema padomi.

Pastendes ciemā 1948. gada 11. janvārī nodibināts lauksaimniecības artelis «Sarkanais stars», 1948. gada 16. martā — «Ļeņina ceļš». Saimniecības apvienojās 1950. gada 3. jūlijā, pieņemot nosaukumu «Raiņa kolhozs».

1949. gada 31. decembrī, pēc pagasta likvidēšanas, ciemu iekļāva Talsu rajonā. Ciemu likvidēja 1954. gada 14. jūnijā, tā teritoriju iekļaujot Talsciema ciemā.

## Atsauces
Kalešu ciems

**Kalešu ciems** bija Talsu rajona administratīvi teritoriāla vienība tā vidienē. 1945. gada 10. septembrī Talsu apriņķa Stendes pagastā izveidoja Kalešu ciema padomi.

Kalešu ciemā 1947. gada 22. decembrī nodibināts lauksaimniecības artelis «Darbs», 1948. gada 2. augustā — «Centība», 1949. g. 30. martā — «Zaļā zeme». 1950. gada jūlijā «Darbs» un «Zaļā zeme» pievienojās Ģibuļu ciema kolhozam «Uzvara».

1949. gada 31. decembrī, pēc pagasta likvidēšanas, ciemu iekļāva Talsu rajonā. Ciemu likvidēja 1954. gada 14. jūnijā, tā teritoriju iekļaujot Ģibuļu ciemā.

## Atsauces
Mazspāres ciems

**Mazspāres ciems** bija Talsu rajona administratīvi teritoriāla vienība tā rietumos. 1945. gada 10. septembrī Talsu apriņķa Spāres pagastā izveidoja Mazspāres ciema padomi.

Mazspāres ciemā 1949. gada 3. aprīlī nodibināts lauksaimniecības artelis «Zelta vārpa», kas 1950. gada 7. jūlijā apvienojās ar parējām bijušajā Spāres pagasta saimniecībām, paturot nosaukumu «Ausma».

1949. gada 31. decembrī, pēc pagasta likvidēšanas, ciemu iekļāva Talsu rajonā. Ciemu likvidēja 1951. gada 19. jūjijā, tā teritoriju iekļaujot Spāres ciemā.

## Atsauces
Dzemdētājzīdītāji

**Dzemdētājzīdītāji** (*Theria*) ir viena no zīdītāju klases (*Mammalia*) apakšklasēm, kas apvieno somaiņus un placentāļus.

Kā jau apakšklases nosaukums norāda, visi dzemdētājzīdītāju mazuļi piedzimst — atšķirībā no pirmzīdītājiem (*Protheria*), kuri vairojas ar olām tāpat kā putni un rāpuļi. Zinātniskais nosaukums *Theria* ir radies no grieķu valodas, un latviešu valodā nozīmē — savvaļas zvērs. Sekojošā klasifikācija atbilst 2000. gada sistemātikai.

## Klasifikācija
***Dzemdētājzīdītāju apakšklase** (*Theria*)
** 
*** kārta: †
*** kārta: †
*** kārta: †
*** kārta: †
*** augstākā kārta: 
**** virskārta: 
***** kārta: 
***** kārta: 
**** virskārta: 
***** kārta: 
***** kārta: 
***** kārta: 
***** kārta: 
***** kārta: 
** infraklase: 
*** virskārta: 
**** kārta: 
**** kārta: 
*** augstākā kārta: 
**** virskārta: Āfrikas kukaiņēdāji (*Afroinsectiphilia*)
***** kārta: †
***** kārta: 
***** kārta: 
***** kārta: 
**** virskārta: Āfrikas nagaiņi (*Paenungulata*)
***** kārta: 
***** kārta: †
***** kārta: †
***** kārta: Sirēnas (*Sirenia*)
***** kārta: 
*** augstākā kārta: 
**** virskārta: 
***** kārta: 
***** kārta:     
***** kārta: 
***** klada: Nagaiņi (*Ungulate*)
****** kārta: 
****** kārta: 
***** klada: Plēsēji un zvīņneši (*Ferae*)
****** kārta: 
****** kārta: 
**** virskārta: 
***** lielkārta: 
****** mirkārta: 
******* kārta: 
******* kārta: 
****** kārta: 
***** lielkārta: 
****** kārta: 
****** kārta: 

(†) - Izmirušu organismu grupa.

## Atsauces
.il

**.il** ir augšējā līmeņa domēns (ccTLD), kura paredzētais pielietojums ir saistīts ar Izraēlu. Domēns izveidots 1985. gada 24. oktobrī. Tas bija trešais valsts augšējā līmeņa domēns pēc .us un .uk izveidošanas. Domēna sponsors ir Izraēlas Interneta biedrība, bet domēnu reģistrēšanu nodrošina Izraēlas Interneta asociācija.

## Otrā līmeņa domēni
* .ac.il — izglītības iestādēm
* .co.il — komercdarbībai
* .gov.il — valdībai
* .idf.il — armijai
* .k12.il — skolām un bērnudārziem
* .muni.il — pašvaldībām
* .net.il — tīkla vajadzībām
* .org.il — nekomerciālām organizācijām

## Ārējās saites
* IANA .il whois information
.gt

**.gt** ir augšējā līmeņa domēns (ccTLD), kura paredzētais pielietojums ir saistīts ar Gvatemalu. Domēna sponsors ir *Universidad del Valle de Guatemala*, kas nodrošina arī domēnu reģistrēšanu.

## Otrā līmeņa domēni
* .com.gt — komercdarbībai
* .edu.gt — izglītībai
* .net.gt — tīklam
* .gob.gt — valdībai
* .org.gt — organizācijām
* .mil.gt — militārismam
* .ind.gt — privātpersonām

## Ārējās saites

*  IANA .gt whois information
Austrālijas somaiņi

**Austrālijas somaiņi** (*Australidelphia*) ir viena no divām somaiņu (*Marsupialia*) virskārtām, kurā ir 5 kārtas. 

Austrālijas somaiņu virskārta apvieno apmēram 2/3 no visiem mūsdienu somaiņiem, ietverot gan Austrālijā un Jaungvinejā dzīvojošas somaiņu sugas, gan vienu sugu, kas dzīvo Dienvidamerikā. Visas pārējās somaiņu sugas pieder Amerikas somaiņiem (*Ameridelphia*). DNS pētījumi liecina, ka Amerikas somaiņi ir primitīvāki par Austrālijas somaiņiem un ka visiem Austrālijas somaiņiem ir sastopami Amerikas somaiņu gēni. Tas liecina, ka visi mūsdienu somaiņi ir cēlušies no vienota aizvēsturiska somaiņu priekšteča, kas dzīvojis Dienvidamerikā. DNS pētījumi arī apliecina izvirzītās hipotēzes pareizību, ka somaiņi Austrāliju sasniedza caur Dienvidameriku un Antarktīdu.

## Klasifikācija
* **Austrālijas somaiņu virskārta** (*Australidelphia*)
** kārta 
*** Bandikutu dzimta (*Peramelidae*)
*** †Cūkkājbandikutu dzimta (*Chaeropodidae*)
*** Trušbandikutu dzimta (*Thylacomyidae*)
** kārta 
*** apakškārta Ķengurveidīgie (*Macropodiformes*)
**** Ķenguru dzimta (*Macropodidae*)
**** Muskusžurkķenguru dzimta (*Hypsiprymnodontidae*)
**** Žurkķenguru dzimta (*Potoroidae*)
*** apakškārta Posumi (*Phalangeriformes*)
**** Kuskusu virsdzimta (*Phalangeroidea*)
***** Kuskusu dzimta (*Phalangeridae*)
***** Pundurposumu dzimta (*Burramyidae*)
**** Planētājkuskusu virsdzimta (*Petauroidea*)
***** Gredzenastes posumu dzimta (*Pseudocheiridae*)
***** Medusposumu dzimta (*Tarsipedidae*)
***** Planētājkuskusu dzimta (*Petauridae*)
***** Spalvastes planētājposumu dzimta (*Acrobatidae*)
*** apakškārta Vombatveidīgie (*Vombatiformes*)
**** Koalu dzimta (*Phascolarctidae*)
**** †Lauvsomaiņu dzimta (*Thylacoleonidae*)
**** †Milžvombatu dzimta (*Diprotodontidae*)
**** Vombatu dzimta (*Vombatidae*)
** kārta 
*** Kurmjsomaiņu dzimta (*Notoryctidae*)
** kārta 
*** Mikrobiotēriju dzimta (*Microbiotheriidae*)
** kārta 
*** Nambatu dzimta (*Myrmecobiida*)
*** Plēsējsomaiņu dzimta (*Dasyuridae*)
*** †Vilksomaiņu dzimta (*Thylacinidae*)

## Atsauces
Teilors Hols

**Teilors Hols** (; dzimis 1991. gada 14. novembrī Kalgari) ir kanādiešu hokejists, kreisās malas uzbrucējs. Pašlaik (2025) Hols spēlē Nacionālās hokeja līgas kluba Karolīnas "Hurricanes" rindās.

## Spēlētāja karjera
Savu karjeru Teilors uzsāka 2007. gadā, pievienojoties Ontārio hokeja līgas klubam Vinzoras "Spitfires". Tā sastāvā viņš spēlēja līdz pat 2009.—10. sezonas noslēgumam, visu laiku esot starp līgas rezultatīvākajiem spēlētājiem. 2010. gada NHL draftā viņu ar kopējo pirmo numuru izvēlējās Edmontonas "Oilers", kuras rindās Hols uzsāka arī 2010.—11. gada sezonu.

Sākot ar 2012.—13. gada sezonu Hols uzsāka pildīt "Oilers" kapteiņa palīga funckijas. Tiesa, daļu 2012.—13. gada sezonas hokejists aizvadīja "Oilers" AHL fārmklubā Oklahomasitijas "Barons". 2013.—14. gada sezonu Hols noslēdza kā komandas rezultatīvākais spēlētājs ar 80 punktiem 75 spēlēs.

2016. gada jūnija nogalē "Oilers" Holu aizmainīja uz Ņūdžersijas "Devils" vienību. 2018. gadā Hols kā visas līgas vērtīgākais spēlētājs ieguva Harta balvu. 2019. gada decembrī tika aizmainīts uz Arizonas "Coyotes". 2020. gada oktobrī Hols noslēdza viena gada līgumu ar Bufalo "Sabres".

2025. gada 24. janvārī Hols tika aizmainīts uz Karolīnas "Hurricanes" trīs komandu darījumā, kurā bija iesaistīta arī Kolorādo "Avalanche" komanda.

Kanādas hokeja izlases rindās Hols spēlējis 2008. gada Pasaules U18 čempionātā, kā arī 2010. gada Pasaules čempionātā junioriem. Ja 2008. gadā Hols kopā ar izlasi kļuva par čempioniem, 2010. gadā viņi izcīnīja sudraba medaļas.
## Atsauces

## Ārējās saites
Hall

***Hall*** ir skotu un īru izcelsmes uzvārds.

Uzvārds *Hall* cēlies no ķeltu tautām Skotijā un Īrijā, vēlāk izplatījies pie anglosakšiem Anglijā. Uzvārds atrodams daudzos visu šo valstu viduslaiku manuskriptos.

* Hola — uzvārds sieviešu dzimtē;
* Hols — uzvārds vīriešu dzimtē.

## Atsauces
Upesgrīvas pagasts

**Upesgrīvas pagasts** bija viena no Talsu apriņķa pašvaldībām tā ziemeļrietumos, Rīgas līča krastā. Robežojās ar Talsu apriņķa Nogales, Vandzenes un Mērsraga pagastiem. Pagasta valde atradās tagadējā Uguņciemā (Uguņos). Lielākās apdzīvotās vietas bija Uguņi un Upesgrīva.

## Vēsture
Pagasts izveidots 1925. gadā, atdalot to no Mērsraga pagasta. Pagasta teritorijā atradās Uguņi, Upesgrīva, Valgalciems, un Kaltene.

Tā kā pagasta neauglīgās zemes dēļ tā budžets ilgstoši bija ar iztrūkumu, 1929. gadā no Talsu apriņķa valdes izskanēja priekšlikums Upesgrīvas pagastu likvidēt, sadalot to starp kaimiņu pagastiem, taču iecere netika realizēta. Pagasta mazie tīrumu areāli atradās gar Grīvas lejteci un ap 6 km garo ziemeļu piekrasti, citur bija tikai retas mežvidus sētas. Kopumā pagastā atradās 291 sēta. Iedzīvotāji daļēji pārtika no zvejas — mencām, reņģēm, brētliņām. Zivis tika arī sūtītas uz iekšzemi caur Vandzeni vai uz Mērsragu. Pagastā bija zāģētava, konservu fabrika, krejotava, 8 veikali un baptistu lūgšanas nams. Pagasta skola, bibliotēka, dzirnavas atradās Uguņos. Gan šaursliežu dzelzceļš, gan Vandzenes-Upesgrīvas lielceļš gar Grīvu piesaistīja Upesgrīvas pagastu pie iekšzemē esošā, lauksaimniecībai labvēlīgākā Vandzenes pagasta un Talsiem.

1945. gada 10. septembrī pagastā izveidoja Jūrmalas un Upesgrīvas ciema padomes. Pagastu likvidēja 1949. gada 31. decembrī, ciemus iekļaujot Talsu rajonā. Mūsdienās Upesgrīvas pagasta teritorija iekļauta Talsu novada Rojas, Mērsraga, Ārlavas un Vandzenes pagastos.

## Atsauces
Simetrijas ass

thumb|250px|right|Figūras ar simetrijas asīm.
**Simetrijas ass** ir taisne, kas sadala plaknes figūru divās daļās, kas ir viena otras spoguļattēls attiecībā pret šo taisni. Piemēram, jebkura taisne, kas iet caur riņķa centru, ir riņķa simetrijas ass. Simetrijas ass ir viens no galvenajiem ģeometrisko figūru simetrijas veidiem, un tā var būt arī dažādās citās figūrās, piemēram, taisnstūrī, kvadrātā vai regulārā daudzstūrī.

Simetrijas ass tiek plaši izmantota arī praktiskās nozarēs, piemēram, arhitektūrā un dizainā, jo palīdz veidot līdzsvarotas un harmoniskas struktūras. Tā ir būtiska arī bioloģijā, kur simetrijas ass ir novērojama daudzos dzīvniekos un augos, piemēram, ziedos un ķermeņa formās, tādējādi veicinot funkcionalitāti un estētiku dabā.

## Skatīt arī
* Simetrija
* Simetrijas plakne

## Ārējās saites
Šons Horkofs

**Šons Horkofs** (; dzimis 1978. gada 17. septembrī) ir kanādiešu hokejists, centra uzbrucējs. Karjeras laikā aizvadījis 1008 spēles Nacionālās hokeja līgas klubos Edmontonas "Oilers", Dalasas "Stars" un Anahaimas "Ducks". Kopumā NHL atzīmējies ar 511 rezultativitātes punktiem. Kanādas hokeja izlases rindās kļuvis par divkārtēju pasaules čempionu.

## Spēlētāja karjera
Horkofs savu spēlētāja karjeru uzsāka 1996. gadā, aizvadot savu pirmo sezonu Mičiganas Štata universitātes komandā, kas spēlēja NCAA čempionātā. Pēc otrās universitāte pavadītās sezonas, 1998. gada NHL draftā Horkofu izvēlējās Edmontonas "Oilers", taču Šons turpināja studijas. 2000. gada vasarā pabeidzot universitāti, Horkofs pievienojas "Oilers" rindām, taču savās pirmajās divās NHL sezonās Horkofs spēlēja arī tās AHL fārmklubā Hamiltonas "Bulldogs". 2002.—03. bija pirmā pilnā Horkofa NHL sezonas. 2004.—05. gada NHL lokauta laikā Horkofs spēlējas Zviedrijas Elitsērijas klubā Mora IK, taču 2005.—06. sezonā Horkofa pārstāvētā Edmontonas vienība sasniedza NHL Stenlija kausa finālu, kurā gan septiņās spēlēs piekāpās Karolīnas "Hurricanes" vienībai. 2005.—06. sezonā arī ir līdz šim rezultatīvākā viņa NHL karjerā - Šons 79 spēlēs atzīmējās ar 73 rezultativitātes punktiem. 2010. gada 6. oktobrī Horkofs kļuva par Edmontonas "Oilers" kapteini.

2013. gada 4. jūlijā Horkofs tika aizmainīts uz Dalasas "Stars" rindām, tās sastāvā aizvadot nākamās divas sezonas. 2015. gada jūlijā noslēdza viena gada līgumu ar Anahaimas "Ducks". "Ducks" rindās 59 spēlēs Horkofs atzīmējās ar 15 punktiem un 2016. gada septembrī paziņoja par karjeras beigšanu.

Kanādas izlases rindās Horkofs spēlējis 2003., 2004. un 2009. gada Pasaules čempionātos, 2003. un 2004. gadā izcīnot čempiona titulu, bet 2009. gadā, piekāpjoties vienīgi Krievijas izlasei, iegūstot sudraba godalgas.

## Ārējās saites
.ng

**.ng** ir augšējā līmeņa domēns (ccTLD), kura paredzētais pielietojums ir saistīts ar Nigēriju. Domēns izveidots 1995. gadā. Domēna sponsors ir *Nigeria Internet Registration Association* (NIRA), kas nodrošina arī domēnu reģistrēšanu.

## Otrā līmeņa domēni
* .com.ng — komercdarbībai
* .org.ng — nekomerciālām organizācijām
* .gov.ng — valdības organizācijām
* .edu.ng — izglītības iestādēm
* .net.ng — interneta tīklam
* .sch.ng — vidusskolām
* .name.ng — atvērts domēns
* .mobi.ng — mobilam ierīcēm
* .biz.ng — biznesam
* .mil.ng — militārismam

## Ārējās saites

*  IANA .ng whois information
.va

**.va** ir augšējā līmeņa domēns (ccTLD), kura paredzētais pielietojums ir saistīts ar Vatikānu. Domēns izveidots 1995. gadā. Domēna sponsors ir *Holy See Secretariat of State*, bet domēnu reģistrēšanu nodrošina *Internet Office of the Holy See*.

## Ārējās saites

*  IANA .va whois information
Nogales pagasts

**Nogales pagasts** bija viena no Talsu apriņķa pašvaldībām tā ziemeļos, Rīgas līča krastā. Robežojās ar Talsu apriņķa Lubezeres, Ārlavas, Vandzenes un Upesgrīvas pagastiem. Pagasta valde atradās Nogalē, kādu laiku arī Jaunciemā. Lielākās apdzīvotās vietas bija Nogale, Kaltene un Jaunciems.

## Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
Nogales pagasta teritoriju līdz 1920. gada agrārajai reformai veidoja baroniem von Firksiem (vēlāk Tranzē un Nolkeniem) piederošie Nogales muižas īpašumi. Pagasta teritorijā atradās Nogale, Jaunciems, Kaltene, Laukmuiža un Griķlībe.

1930. gados pagastā bija 44 vecsaimniecības, 77 jaunsaimniecības, kā arī 144 amatnieku u.c. sīksaimniecības ar 618,3 ha zemes.

Nogales muiža ar Kaltenes ciemu sadalīta 252 vienībās, 4 no tām bijušās rentes mājas. Pagastā atradās pienotava un 2 pagastskolas - Nogalē un Kaltenē. Kaltenē arī atradās zvejnieku biedrība "Kaija" un zvejnieku kooperatīvs "Dzintarkrasts", Nogalē - izglītības biedrība “Vairāk gaismas”. Pagasts piederēja pie Ārlavas evaņģēliski luteriskās draudzes un Nurmuižas evaņģēliski luteriskās draudzes.

1945. gada 10. septembrī pagastā izveidoja Jaunciema un Nogales ciema padomes. Pagastu likvidēja 1949. gada 31. decembrī, ciemus iekļaujot Talsu rajonā. Mūsdienās Nogales pagasta teritorija iekļauta Talsu novada Rojas, Lubes, Ārlavas un Vandzenes pagastos.

## Atsauces
Tomāšs Fleišmans

**Tomāšs Fleišmans** (*Tomáš Fleischmann*; dzimis 1984. gada 16. maijā) ir čehu bijušais hokejists, kreisās malas uzbrucējs, Čehijas izlases dalībnieks.

## Spēlētāja karjera
Savu spēlētāja karjeru Fleišmans iesāka Vitkovices hokeja kluba sistēmā, 1999. gadā uzsākot spēlēt tās U18 jauniešu komandā. Jau nākamajā sezonā viņš spēlēja U20 komandas sastāvā, bet pēc 2001.—02. sezonas NHL draftā viņu ar kopējo 63. numuru izvēlējās Detroitas "Red Wings" vienība. 2002. gada vasarā Tomāšs devās uz Ziemeļameriku, kur pievienojās Rietumu hokeja līgas kluba Mūsdžavas "Warriors" rindām. 2004. gada 27. februārī, kad Tomāšs turpināja spēlēt "Warriors" rindās, tiesības uz viņu tika aizmainītas uz Vašingtonas "Capitals", Detroitai pretī saņemot Robertu Langu. 2004.—05. sezonu Fleišmans aizvadīja AHL klubā Portlenas "Pirates", taču 2005.—06. sezonā debitēja arī NHL. 2007.—08. sezona bija pirmā pilnā Fleišmana NHL sezona. 2010. gada 30. novembrī Tomāšs tika aizmainīts uz Kolorādo "Avalanche" vienību.

2011.—12. gada sezonu Fleišmans sāka Floridas "Panthers" rindās. Sezonu viņš noslēdza kā komandas rezultatīvākais spēlētājs, šo rezultativitāti saglabājot arī 2012.—13. gada saīsinātajā sezonā. 2013.—14. gada sezonā Fleišmana rezultativitāte ievērojami kritās, un 2014.—15. gada sezonas otrajā pusē hokejists tika aizmainīts uz Anahaimas "Ducks".

Čehijas junioru izlasēs Fleišmans spēlējis 2002. gada Pasaules U18 čempionātā, kā arī 2003. un 2004. gada Pasaules čempionātos junioriem. Pieaugušo izlases sastāvā Tomāšs spēlējis 2008. gada Pasaules čempionātā, kā arī 2010. gada olimpisko spēļu turnīrā.

## Ārējās saites
Ierobežojumi datubāzēs

**Ierobežojumi** nodrošina biznesa prasību un datu integritātes īstenošanu datubāzē. Ir vairāku veidu ierobežojumi.

## Nav null (Not null)
Pārbaudes ierobežojuma speciālgadījums, kolonai ir jābūt netukšai.Lai nodrošinātos pret negribētām, nejauši vai kļūdas dēļ ievadītām NULL vērtībām, tajā vietā, kur bija jānorāda kāda noteikta vērtība ir jālieto NOT NULL ierobežojums tabulas kolonām. Tas viszemākajā datu līmenī nodrošina to, ka Null vērtības šai kolonā nebūs, neatkarīgi no tā vai to ievada caur kādu lietotni, pa taisno tabulā izmantojot SQL Insert teikumus, vai jebkā citādi. Tā ir drošība un kopā ar citiem ierobežojumu veidiem viens mazs ķieģelītis datu bāzes kvalitātes jomā, ko nevar nodrošināt nekā citādi. Tātad veidojot tabulu pie kolonas vienkārši ir jānorāda, ka ši kolona nedrīkst būt Null.

## Primārā atslēga (Primary key)
Unikāls veids kā identificēt ierakstu, sastāv no vienas vai vairākām kolonām. Piemēram, Personas kods vai arī reģistrācijas numurs mašīnai.Šis ierobežojums ļauj identificētu katru ierakstu tabulā. Primārās atslēgas jābūt unikālas vērtības. Primārās atslēgas nevar būt NULL vērtības. Katras tabulas ir jābūt primārajai atslēgai un katras tabulas var būt tikai viena primārā atslēga.

## Unikālā atslēga (Unique key)
Atšķirībā no Primārās atslēgas kolona var būt tukša, bet visām, netukšajām vērtībām (vērtību kombinācijām) ir jābūt unikālām, piemēram, Vārds, Uzvārds, Dzimšanas datums un Dzimšanas vieta personai.

## Ārējās atslēgas (Foreign key)
Vērtību kopa ir ierobežota ar citas tabulas primārās vai unikālās atslēgas vērtību kopu, piemēram, adreses identifikators Personu tabulā, kas norāda personas adresi.

## Pārbaudes ierobežojums (Check constraint)
Vienai vai vairākām kolonām jāatbilst noteiktai loģiskai izteiksmei, piemēram, personas dzimšanas datums nedrīkst būt mazāks kā 1900. gada 1. janvāris.

## Skatīt arī
* MySQL
* Datubāze
* Indekss (datubāze)

## Ārējās saites
* http://docs.sun.com/app/docs/doc/820-4336/gbhbr?l=en&a=view
1986. gada NHL drafts

**1986. gada NHL drafts** bija 24. NHL drafts, kurš notika 1986. gada 21. jūnijā Monreālā.

## 1. kārta

## 2. kārta

## 12. kārta
1985. gada NHL drafts

**1985. gada NHL drafts** bija 23. NHL drafts, kurš notika 1985. gada 15. jūnijā Toronto.

## 1. kārta

## 2. kārta

## 11. kārta
1984. gada NHL drafts

**1984. gada NHL drafts** bija 22. NHL drafts, kurš notika 1984. gada 9. jūnijā Monreālā.

## 1. kārta

## 3. kārta

## 6. kārta

## 9. kārta
Gada aktieris (Spēlmaņu nakts)

**Gada aktieris** ir viena no nominācijām Spēlmaņu nakts ceremonijā. To pasniedz gada labākajam aktierim Latvijā. Divas reizes šo balvu ir ieguvuši Jakovs Rafaļsons, Ivars Puga, Andris Keišs, Artūrs Skrastiņš, Dainis Grūbe,  Egons Dombrovskis, Vilis Daudziņš un Kaspars Znotiņš.

Balva līdz šim ir pasniegta visās Spēlmaņu nakts ceremonijās.

## Balvas ieguvēji

## Atsauces
Nikolā Apērs

**Nikolā Apērs** (, dzimis , miris ) bija franču šefpavārs, konditors un izgudrotājs. Viņš ir ievērojams ar to, ka izgudroja metodi, kā saglabāt pārtiku hermētiski noslēgtos traukos.

Iedvesmojoties no *Directoire exécutif* izsludinātā konkursa par pārtikas uzglabāšanu armijas vajadzībām, Apērs jau 1795. gadā uzsāka eksperimentus, kas ilga 14 gadus. Viņa ieteiktā metode — stikla traukā ievietota pārtika, pēc tam vārīta karstā ūdenī un beigās trauku hermētiski noslēdzot — ieguva pirmo vietu. 1810. gadā pasniegtā prēmija (12 tūkstoši franki) ļāva Apēram publicēt sava pētījuma rezultātus. Darba nosaukums bija *L’Art de conserver, pendant plusieurs années, toutes les substances animales et végétales* ("Māksla saglabāt visu veidu dzīvnieku un augu ēdienus uz vairākiem gadiem"). Naudu Apērs ieguldīja arī konservu fabrikas *La Maison Appert* (Apēra ēkas) izveidē Masī pilsētiņā, netālu no Parīzes. Fabrika pastāvēja no 1812. līdz 1933. gadam.

Apērs izgudroja arī buljona kubiņus, kā arī pilnveidoja autoklāvu.

## Atsauces un piezīmes

## Ārējās saites

*  Biography of Nicolas Appert HyperHistory.net
*  appert-aina.com
Skats (datubāze)

**Skats** (), relāciju datubāzu kontekstā, ir virtuāla tabula, ko no vienas vai vairākām tabulām veido SQL vaicājums. Par skatu sauc arī šādu saglabātu vaicājumu.

Tā kā kopas nav sakārtotas pēc definīcijas, arī rindas skatā nav sakārtotas. Tāpēc ORDER BY teikums skata definēšanā ir nenozīmīgs. SQL standarts nepieļauj ievietot ORDER BY teikumu CREATE VIEW priekšrakstā gluži tāpat, kā nav atļauts CREATE TABLE priekšraksts. Taču no skata var iegūt sakārtotus datus tādā pašā veidā, kā no jebkuras citas tabulas, kā daļu no vaicājuma priekšraksta. Tomēr, dažas DBVS (kā Oracle un SQL Server) ļauj izveidot skatu ar ORDER BY teikumu apakšvaicājumā, kas ietekmē to, kā tiek parādīti dati.

## Skatu priekšrocības, salīdzinot ar tabulām
* Skats var attēlot datu apakškopu, kuru satur tabula
* Skati var apvienot un vienkāršot saliktas tabulas vienā virtuālā tabulā
* Skati var būt kā kopsavilkuma tabulas, kur datu bāzes *dzinējs* apkopo datus (summa, vidējais aritmētiskais utt.) un sniedz aprēķinu rezultātus kā daļu no datiem
* Skati aizņem ļoti mazu atmiņu uzglabāšanai, datu bāze satur vienīgi skata definīciju, nevis visus datus, ko satur kopija
* Atkarībā no SQL izmantojuma, skati var nodrošināt papildu drošību
* Skati var ierobežot tabulas vai tabulu izpaušanas pakāpi, ārējai pasaulei

Gluži kā funkcijas (programmēšanā) spēj piedāvāt abstrakciju, tāpat arī datu bāzu lietotāji var izveidot abstrakciju, izmantojot skatus. Citā paralēlē ar funkcijām, datu bāzu lietotāji var manipulēt ar ligzdveida skatiem jeb viens skats var savākt datus no citiem skatiem. Neizmantojot skatus, datu bāzu normalizēšana būtu daudz sarežģītāka. Skati padara vienkāršāku bezzudumu savienojuma dekompozīciju.

## Tikai lasāmi un uzlabojami skati
Datu bāzu praktizētāji var definēt skatus kā tikai lasāmus vai uzlabojamus. Ja datu bāzes sistēma var noteikt pretējo skata shēmas attēlojumu no pamata bāzes tabulas, tad skats ir uzlabojams. INSERT, UPDATE un DELETE operācijas var tikt piemērotas uzlabojamiem skatiem. Tikai lasāmi skati neatbalsta šādas operācijas, jo DBVS nevar noteikt izmaiņas, kādas notikušas pamata bāzes tabulās.

## Indeksētie skati
Indeksēts skats, atšķirībā no parasta skata, ir materializēts, tas nozīmē, ka dati, ko atgriež skats, tiek uzglabāti datu bāzē tādā formā, kā tos atgriež skats. Atšķirība star indeksētu skatu un parastu skatu rodas brīdī, kad parastam skatam tiek izveidots klasterēts indekss. Klasterētā indeksa uzbūve ir gandrīz tāda pati, kā tabulām (Tabulas ar klasterētu (clustered) indeksu Skatīt). Atšķirība ir tā, ka datu lapās tiek glabāti tie dati, kas norādīti skatā, ja dati ir iegūti agregātfunkciju rezultātā, tad datu lapās tiek glabāti jau agregātfunkciju rezultāti.
Tas, ka skatā tiek glabāti jau sagatavoti dati, uzliek zināmus ierobežojumus. Jāņem vērā arī tas, ka indeksētais skats aizņems vietu uz diska. Tas arī nozīmē to, ka katra DML (Datu Manipulācijas Valoda- Insert, Update, Delete) operācija nozīmē datu mainīšanu arī indeksētajā skatā.

## Ārējās saites
* Skati MySQL
Zūru pagasts

**Zūru pagasts** bija viena no Ventspils apriņķa pašvaldībām tā vidienē, Ventas abos krastos. Robežojās ar Ventspils apriņķa Ventas, Vārves, Užavas, Ziras, Piltenes, Ugāles un Puzes pagastiem, kā arī Piltenes pilsētu. Pagasta valde atradās Zūrās. Lielākās apdzīvotās vietas bija Zūras, Ūdrande un Gārzde.

## Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1945. gada 10. septembrī pagastā izveidoja Gārzdes un Zūru ciema padomes. Pagastu un apriņķi likvidēja 1949. gada 31. decembrī, ciemus iekļaujot Ventspils rajonā. 

Mūsdienās Zūru pagasta teritorija iekļauta Ventspils novada Piltenes, Vārves un nelielas teritorijas Tārgales un Ziru pagastos.

## Atsauces
Brendons Šanahens

**Brendons Frederiks "Šanijs" Šanahens** (; dzimis  Mimiko, Ontārio provincē, Kanādā) ir bijušais kanādiešu hokejists, spēlējis malējā uzbrucēja pozīcijā, bijis Kanādas hokeja izlases dalībnieks.

Pašlaik (2014) ir NHL kluba Toronto "Maple Leafs" prezidents.

Savas profesionāļa karjeras laikā spēlējis vairāku NHL klubu sastāvos: Sentluisas "Blues", Hārtfordas "Whalers", Detroitas "Red Wings", Ņujorkas "Rangers" un Ņūdžersijas "Devils". 1987. gada NHL draftā viņu "Devils" izraudzījās ar kopējo 2. kārtas numuru. Lielāko savas karjeras daļu viņš aizvadīja "Red Wings" sastāvā, ar ko izcīnīja trīs Stenlija kausus (1997, 1998, 2002). Viņš ir guvis 656 vārtus aizvadītajās vairāk nekā 1500 spēlēs. Karjeras beigšanas brīdī viņš bija visu laiku rezultatīvākais aktīvais spēlētājs. Tāpat viņš ir vienīgais hokejists, kurš ir guvis vairāk nekā 600 vārtus un saņēmis vairāk nekā 2000 soda minūšu.

Kanādas izlases sastāvā viņš ir uzvarējis 1994. gada Pasaules čempionātā, 2002. gada ziemas olimpiskajā spēlēs un 1991. gada Kanādas kausa izcīņā. Izcīnīdams visus trīs hokeja svarīgakos titulus, viņš ir pievienojies Triple Gold Club klubam.

## Ārējās saites
Ūle Gunnars Sulšērs

**Ūle Gunnars Sulšērs** (; dzimis  Kristiansunnā) ir Norvēģijas futbola treneris un bijušais  futbolists. Kopš 2025. gada janvāra ir Turcijas Superlīgas kluba Stambulas "Beşiktaş" galvenais treneris.

Lielāko spēlētāja karjeras daļu viņš aizvadīja *[[Manchester United FC|Manchester United]]* klubā. Bieži vien saukts par *"slepkavu ar eņģeļa seju"*, viņš Mančestras komandas sastāvā aizvadīja 366 spēles, gūstot 126 vārtus klubam ļoti veiksmīgā periodā. Sulšēra karjeras spožākais mirklis bija 1999. gada UEFA Čempionu līgas finālā, kad spēles kompensācijas laikā viņš guva uzvaras vārtus pret Minhenes "Bayern", noslēdzot lielisku komandas spēju atgūties un iegūt trīs titulus sezonas laikā. *United* sastāvā viņš bija zināms kā izcils rezervists (*"Super Sub"*) ar spēju iesaistīties spēlē no soliņa un gūt vārtus spēles pēdējās minūtēs.

Pirms pārcelšanās uz Angliju Sulšērs gadu nodienēja Norvēģijas armjā obligātajā karadienestā, un spēlēja pusprofesionālā līmenī Norvēģijas trešās līgas klubā *[[Clausenengen FK]]*, 1994. gadā pārceļoties uz Norvēģijas premjerlīgas komandu *[[Molde FK]]*. 1996. gadā viņš pievienojās *United* par £1,5 miljonu pārejas maksu.

2007. gadā Sulšērs paziņoja par aiziešanu no futbola pēc tam, kad nespēja pilnībā atgūties no nopietnas ceļgala traumas. Sulšērs tomēr palika *[[Manchester United FC|Old Trafford]]* kā treneris un sabiedrisks darbinieks. 2008. gadā viņš kļuva rezerves komandas galveno treneri. Viņš piedalījās arī savas dzimtās pilsētas Kristiansunnas jauniešu futbola akadēmijas treniņu darbā.

2011. gada janvārī viņš kļuva par sava bijušā klubu *[[Molde FK]]* galveno treneri. 2011. un 2012. gadā ar to uzvarēja Norvēģijas līgā *[[Tippeligaen]]*, bet 2013. gadā izcīnīja Norvēģijas kausu. 2014. gadā neilgu laiku vadīja *[[Cardiff City F.C.|Cardiff City]]*, kad komanda izkrita no Anglijas Premjerlīgas. Vēlāk atgriezās Moldē un bija kluba galvenais treneris līdz 2018. gada decembrim. No 2018. līdz 2021. gadam bija sava kādreizējā kluba *Manchester United* galvenais treneris. 2020.—2021. gada UEFA Eiropas līgas sezonā aizveda komandu līdz finālam, kur piekāpās *[[Villarreal CF|Villarreal]]*. 2021. kada novembrī klubs viņu atbrīvoja no amata pēc neveiksmīgā sezonas sākuma. 2025. gada janvārī kļuva par Stambulas "Beşiktaş" galveno treneri.

## Karjeras statistika

|-
|1995||2||1
|-
|1996||6||3
|-
|1997||2||1
|-
|1998||9||3
|-
|1999||8||5
|-
|2000||10||1
|-
|2001||7||3
|-
|2002||9||2
|-
|2003||7||2
|-
|2004||2||0
|-
|2005||0||0
|-
|2006||4||2
|-
|2007||1||0
|-
!Kopā||67||23
|}

## Sasniegumi

### Spēlētāja karjera
**Manchester United**

* Anglijas Premjerlīga: 1996–97, 1998–99, 1999–2000, 2000–01, 2002–03, 2006–07
* FA kauss: 1998–99, 2003–04
* FA Community Shield: 1996, 2003
* UEFA Čempionu līga: 1998–99
* Starpkontinentālais kauss: 1999

### Trenera karjera
**Molde**

* Tippeligaen: 2011, 2012
* Norvēģijas kauss: 2013

**Manchester United**

* UEFA Eiropas līga finālists : 2020-21

## Atsauces

## Ārējās saites
1421. gads

**1421. gads** () bija parastais gads, kas pēc Jūlija kalendāra sākās trešdienā.

## Notikumi
* 2. februāris — Ķīnas imperators Junle pasludināja Aizliegto pilsētu par varas centru.
* 12. marts — Vīnē pēc Alberta II Habsburga pavēles tika sadedzināt aptuveni 200 ebreji.
* 26. maijs — Murads II kļuva par Osmaņu impērijas sultānu.

### Nezināms datums
* Trīs ķīniešu kuģi Džena He vadībā šķērsoja Indijas okeānu un nonāca Persijā un Austrumāfrikā.
* Dibināta Belci pilsēta Moldovas ziemeļos.
* Beidza pastāvēt Štainfurtas grāfiste.

## Dzimuši
* 6. decembris — Henrijs VI Lankasters (*Henry VI*), Anglijas karalis (miris 1471.)

## Miruši
* 26. maijs — Mehmeds I, Osmaņu impērijas sultāns (dzimis 1389.)
Trīs zeltu klubs

[right|200px|thumb|Trīskāršā zelta kluba sastāvā ir trīs komponenti (pulksteņrādītāja virzienā no augšas pa kreisi): [Hokejs olimpiskajās spēlēs|Olimpiskajās spēlēs zelta medaļa, Stenlija kauss un Pasaules čempionāta zelta medaļa.]]
**Trīs zeltu klubs** () ir neoficiāls klubs vai termins, ar kuru apzīmē hokejistus, kas izcīnījuši olimpisko zelta medaļu, kļuvuši par Pasaules čempioniem, kā arī izcīnījuši Stenlija kausu - trīs balvas, kuras IIHF atzīst par pašām nozīmīgākajām hokeja balvām.

## Biedri
### Spēlētāji

### Treneri

## Latvijas hokejisti
Uzskaitīti Latvijas hokejisti, kas izcīnījuši vismaz vienu no šiem apbalvojumiem.

## Ārējās saites

* Triple Gold Club
* International Ice Hockey Federation
* Nacionālā hokeja līga
Datubāzes atslēga

Par atslēgu sauc speciāli iezīmētu datu lauku tabulā. Atslēgas vērtība ir lauka dati. Datu bāzēs atslēgas tiek izmantotas lai tabulās būtu iespējams identificēt atsevišķus ierakstus, veikt datu filtrēšanu, veidot savstarpējas saiknes starp tabulām un nodrošinātu normālu datubāzu darbību. Pastāv divu veidu atslēgas - primārās atslēgas un ārējās atslēgas.

## Primārās atslēgas

Primārai atslēgai ir jābūt unikālai priekš katra konkrētā ieraksta. Pēc tās ir iespējams identificēt katru konkrēto ierakstu, veikt ierakstu meklēšanu un citas darbības. Parasti par primāro atslēgu tiek izmantots kāds unikāls identifikators, piemēram, pasūtījuma numurs, personas kods, automašīnas reģistrācijas numurs un citi. Ja šādu unikālu datu nav, tad datubāzu pārvaldības sistēmā ir iespējams pašam izveidot jaunu kolonnu ar unikālu identifikatoru katram konkrētajam ierakstam.

## Ārējās atslēgas

Ārējās atslēgas tiek izmantotas lai veidotu savstarpējās saiknes starp tabulām datu bāzēs. Tās dod iespēju veidot saiknes un apvienot tabulas, taču bez jaunu tabulu izveides, tādējādi ietaupot vietu uz datora cietā diska. Ārējām atslēgām nav jābūt unikālām, var pastāvēt vairākas ārējās atslēgas ar vienādiem nosaukumiem.

## Piemērs

Pieņemsim ka pastāv divas tabulas ar nosaukumiem "student" un "adress". Tabula "student" ir ar laukiem "studentID", "name", "birthdate". Tabula "adress" ir ar laukiem "studentID", "name", "street". "studentID" - identifikācijas kods ir unikāls, savukārt "name" - vārds var atkārtoties. Tātad, ja gribētu izveidot saikni starp šīm abām tabulām, lauks "studentID" būtu jānorāda kā primārā atslēga, savukārt lauks "name" kā ārējā atslēga.

## Ārējās saites
* http://office.microsoft.com/lv-lv/access-help/HA010014099.aspx
* http://www.liis.lv/ieskatdp/indeksi/index13.htm
2012. gada Eirovīzijas dziesmu konkurss

**57. Starptautiskais [[Eirovīzijas dziesmu konkurss]]** norisinājās Azerbaidžānā 2012. gada 22., 24. un 26. maijā. Azerbaidžāna izcīnīja tiesības rīkot konkursu pēc Eldar & Nigar dueta uzvaras 2011. gada konkursā. Dalību konkursā apstiprinājušas 42 valstis, tai skaitā Melnkalne, kas pēdējoreiz startēja 2009. gada konkursā.

2012. gada Eirovīzijā uzvarēja Lorīna no Zviedrijas ar dziesmu *[[Euphoria]]*.

Latviju pārstāvēja *[[Anmary]]* ar dziesmu *[[Beautiful Song]]*. Viņa startēja pirmajā pusfinālā ar ceturto kārtas numuru, kurā ieguva 16. vietu ar 17 punktiem, tādējādi nekvalificējoties finālam.

## Konkursa organizēšana
### Norises vieta
2011. gada 16. maijā tika paziņots, ka 2012. gada konkursam tiks uzcelts speciāls koncertzāles komplekss ar 23 000 sēdvietām. Tas atradīsies pašā Baku pilsētas centrā, blakus Valsts Karoga laukumam. Tomēr 2011. gada 19. maijā organizatori paziņoja, ka varētu tikt izmantots Tofika Bahramova stadions, kurā ir 37 000 sēdvietu vai arī Heidara Alijeva Sporta un Izstāžu kompleksus. 2011. gada 4. augustā tika apstiprināts, ka blakus Valsts Karoga laukumam ir uzsākta jaunas Baku Kristāla halles celtniecība. Arēnai, kas paredzēta 2012. gada Eirovīzijas dziesmu konkursam jābūt uzceltai līdz 2012. gada 31. martam. Tofika Bahramova stadions, kurš pašlaik tiek remontēts, lai 2012. gada septembrī un oktobrī uzņemtu FIFA U-17 Pasaules kausu sievietēm, tiks izmantots kā rezerves variants.

 *Azad Azerbaijan TV* paziņoja, ka konkurss notiks Baku Kristāla hallē, taču EBU nepublicēja nekādus oficiālus paziņojumus. Baku Kristāla halle kā konkursa norises vieta tika oficiāli apstiprināta . Taču katru koncertu varēs apmeklēt vienīgi 16 000 cilvēku.

## Formāts
2011. gada jūnijā tika pieņemts lēmums par balsošanas sistēma atgriešanu pirms 2010. gada konkursa izmantotā formāta, kad balsošana tiek uzsākta pēc pēdējās dziesmas izskanēšanas. Katra koncerta rezultātu noteikšana gan paliek tāda pati — katras valsts rezultāts tiek noteikts skatītāju un nacionālās žūrijas rezultātā. 2011. gada novembrī tika apstiprināts, ka finālā startē 26 valstis — konkursa rīkotāji, "lielais piecinieks", kā arī 10 valstis no katra pusfināla. Šī būs otrā reize konkursa vēsturē pēc 2003. gada konkursa, kad finālā startē 26 valstis.

## Pusfināli
### Pirmais pusfināls

:1.Visa dziesma ir albāņu valodā, tikai nosaukums ir latīņu valodā.
:2.Visa dziesma ir austrovāciešu valodā, bet EBU klasificē dziesmu kā izpildītu augšaustrijas dialektā.
:3.Visa dziesma ir angļu valodā, tikai nosaukums ir rumāņu valodā.

### Otrais pusfināls

## Fināls

## Skatīt arī
* Eirodziesma 2012

## Atsauces

## Ārējās saites
* Eirovīzijas oficiālā mājaslapa 
* Latvijas Eirovīzijas oficiālā mājaslapa
Ulmales pagasts

**Ulmales pagasts** (līdz 1925. gadam **Ulmales-Labraga pagasts**) bija viena no Aizputes apriņķa pašvaldībām tā ziemeļrietumos, Baltijas jūras krastā. Robežojās ar Sakas, Gudenieku, Alšvangas un Jūrkalnes pagastiem. Pagasta valde atradās Ulmalē. Lielākās apdzīvotās vietas bija Ulmale, Labrags un Strante.

## Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1945. gada 10. septembrī pagastā izveidoja Ulmales ciema padomi, ko gan 1947. gada 18. novembrī likvidēja, bet 1949. gada 31. decembrī, līdz ar pagasta likvidēšanu, atjaunoja. Ciemu iekļāva Alsungas rajonā. Mūsdienās Ulmales pagasta teritorija iekļauta Dienvidkurzemes novada Sakas pagastā un neliela daļa ar Labragu Ventspils novada Jūrkalnes pagastā.

## Atsauces
Apriķu pagasts

**Apriķu pagasts** bija viena no Aizputes apriņķa pašvaldībām tā vidienē. Robežojās ar Gudenieku, Sakas, Dzērves, Lažas un Klosteres pagastiem. Pagasta valde atradās Apriķos. Lielākās apdzīvotās vietas bija Apriķi un Mazdzērve.

## Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1945. gada 10. septembrī pagastā izveidoja Apriķu un Tebras ciema padomes. Pagastu un apriņķi likvidēja 1949. gada 31. decembrī, ciemus iekļaujot Aizputes rajonā. Mūsdienās Apriķu pagasta teritorija iekļauta Dienvidkurzemes novada Lažas pagastā.

## Cilvēki
* Ilgvars Matrozis (1938-1987), kordiriģents, Vispārējo latviešu Dziesmu un Deju svētku virsdiriģents (1985).

## Atsauces
Basu pagasts

**Basu pagasts** bija viena no Aizputes apriņķa pašvaldībām tā ziemeļaustrumos. Robežojās ar Aizputes apriņķa Gudenieku un Klosteres pagastiem, kā arī Kuldīgas apriņķa Īvandes, Planicas un Turlavas pagastiem. Pagasta valde atradās Biržos (tagad Basi). Lielākās apdzīvotās vietas bija Birži un Basi.

## Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1945. gada 10. septembrī pagastā izveidoja Basu un Kaltenieku ciema padomes. Pagastu un apriņķi likvidēja 1949. gada 31. decembrī, ciemus iekļaujot Alsungas rajonā. Mūsdienās Basu pagasta teritorija iekļauta Kuldīgas novada Gudenieku pagastā.

## Atsauces
Ķengurveidīgie

**Ķengurveidīgie**, **ķengurveidīgo apakškārta** jeb **ķenguru apakškārta** (*Macropodiformes*) ir viena no somaiņu (*Marsupialia*) diprotodontu kārtas (*Diprotodontia*) apakškārtām, kas apvieno ķengurus, valabijus, žurkķengurus un muskusžurkķengurus.

Ķengurveidīgajiem raksturīga iezīme ir lielas spēcīgas pakaļkājas un pārvietošanās ar lēcieniem.

## Klasifikācija
*  **Ķengurveidīgo apakškārta** (*Macropodiformes*)
** Ķenguru dzimta (*Macropodidae*)
*** ģints †*[[Dorcopsoides]]*
*** ģints †*[[Kurrabi]]*
*** ģints †*[[Propleopus]]*
*** ģints †*[[Watutia]]*
*** apakšdzimta *[[Lagostrophinae]]*
**** Svītrainie zaķķenguri (*Lagostrophus*)
**** ģints †*[[Tropsodon]]*
*** apakšdzimta *[[Macropodinae]]*
**** Filanderi (*Thylogale*)
**** Īsastes ķenguri (*Setonix*)
**** Īsnagu valabiji (*Onychogalea*)
**** Klinšu valabiji (*Petrogale*)
**** Kokķenguri (*Dendrolagus*)
**** Ķenguri un valabiji (*Macropus*)
**** Meža ķenguri (*Dorcopsis*)
**** Papua meža ķenguri (*Dorcopsulus*)
**** Purva valabiji (*Wallabia*)
**** Zaķķenguri (*Lagorchestes*)
**** ģints †*[[Baringa]]*
**** ģints †*[[Bohra]]*
**** ģints †*[[Congruus]]*
**** ģints †*[[Fissuridon]]*
**** ģints †*[[Prionotemnus]]*
**** ģints †*[[Protemnodon]]*
**** ģints †*[[Synaptodon]]*
*** apakšdzimta †*[[Balbarinae]]*
**** ģints †*[[Balbaroo]]*
**** ģints †*[[Ganawamaya]]*
**** ģints †*[[Nambaroo]]*
**** ģints †*[[Silvaroo]]*
**** ģints †*[[Wururoo]]*
*** apakšdzimta †*[[Sthenurinae]]*
**** ģints †*[[Hadronomas]]*
**** ģints †*[[Eosthenurus]]*
**** ģints †*[[Procoptodon]]*
**** ģints †*[[Sthenurus]]*
** Muskusžurkķenguru dzimta (*Hypsiprymnodontidae*)
*** Muskusžurkķenguri (*Hypsiprymnodon*)
*** ģints †*[[Ekaltadeta]]*
*** ģints †*[[Jackmahoneyi]]*
*** ģints †*[[Propleopus]]*
** Žurkķenguru dzimta (*Potoroidae*)
*** Kailkrūšu žurkķenguri (*Caloprymnus*)
*** Rudie žurkķenguri (*Aepyprymnus*)
*** Tasmānijas žurkķenguri (*Bettongia*)
*** Žurkķenguri (*Potorous*)
*** ģints †*[[Bulungamaya]]*
*** ģints †*[[Gumardee]]*
*** ģints †*[[Milliyowi]]*
*** ģints †*[[Palaeopotorous]]*
*** ģints †*[[Wabularoo]]*
** dzimta †*[[Balbaridae]]*
** dzimta †*[[Ganguroo]]*
** dzimta †*[[Galanaria]]*
** ģints †*[[Ngamaroo]]*
** ģints †*[[Purtia]]*
** ģints †*[[Wakiewakie]]*

## Atsauces
Delete (SQL)

SQL valodā komanda **DELETE** izdzēš vienu vai vairākus ierakstus no tabulas. Var tikt izmantots nosacījums, lai dzēstu noteiktus ierakstus. Ja netiek lietots nosacījums tad tiek dzēsti visi ieraksti.

## Pielietojums

**DELETE** komandai ir sekojoša sintakse:
:**<code>DELETE</code>** FROM *tabulas_nosaukums* [**<code>WHERE</code>** *nosacījums*];

Visas rindas kuras atbilst **WHERE** nosacījumam tiks izdzēstas no tabulas.

**DELETE** komanda dzēš noteiktus (vai visus) ierakstus tabulā, bet tā nedzēš pašu tabulu. Šādam mērķim jāizmanto komanda **[[Drop (SQL)|DROP]]**.

## Piemēri

Izdzēš tās rindas no tabulas *pīrāgi*, kur kolonas *veids* vērtība ir *Ābolu*:


```sql
DELETE FROM pīrāgi WHERE veids='Ābolu';
```


Izdzēš tās rindas tabulā *koki*, kur kolonas *augstums* vērtība ir mazāka par 80:

```sql
DELETE FROM koki WHERE augstums < 80;
```


Izdzēš visas rindas no tabulas *tabula*:

```sql
DELETE FROM tabula;
```


## Ārējās saites

* http://www.w3schools.com/Sql/sql_delete.asp
Novija

**Novija** () ir ledus pacēlums Princeses Martas krastā Antarktīdā. Izvietojies starp Fimbulisenu austrumos un Dželbārta šelfa ledāju rietumos uz dienvidiem no Blošimenas salas. Paceļas virs apkārtējā ledāja par . 1951.-1952. gadā norvēģu-britu-zviedru antarktiskā ekspedīcija atklāja paaugstinājumu starp diviem šelfa ledājiem un visu masīvu nosauca par Blošimenu. 1961. gadā PSRS antarktiskā ekspedīcija atklāja, ka pastāv divi atsevišķi pacēlumi un dienviddaļu nosauca 'Jauno kupolu' (*купол Новый*), bet ziemeļdaļu — par Krugliju.

## Atsauces
Autoceļš P85

|}
|}
**P85** autoceļš **Rīgas HES—Jaunjelgava** ir Latvijas reģionālais autoceļš, kas gar Daugavas kreiso krastu savieno autoceļu  pie Ķekavas 4,5 km no Rīgas HES caur Ķegumu ar autoceļu  pie Zizāniem 5 km no Jaunjelgavas. Autoceļa kopējais garums ir 56,9 km un tas visā garumā klāts ar asfaltbetona segumu. Ceļš šķērso Ķekavas un Ogres novadus.

## Apdzīvotas vietas pie autoceļa

## Attēlu galerija

P85 povorot na Birzgale.JPG|Pagrieziens uz Birzgali
P85 doroga.JPG |Ceļš P85
povorot na lacplesis.JPG|Pagrieziens uz Lāčplēša staciju
Road P85, LV, bus stop Kalniņi.jpg|Pietura "Kalniņi" pie pagrieziena uz Baldoni
Road P85, LV, near Dārziņi, Daugmale parish.jpg|P85 Daugmales pagastā


## Atsauces
Update (SQL)

SQL valodā komanda **UPDATE** izmaina datus vienā vai vairākos ierakstos. Datus var izmainīt vai nu visās rindās vai arī izvēlētajās rindās, izmantojot nosacījumu.

## Pielietojums

**UPDATE** komandai ir sekojoša sintakse:
:**<code>UPDATE</code>** *tabulas_nosaukums* **<code>SET</code>** *kolonnas_nosaukums = vērtība* [, *kolonnas_nosaukums = vērtība* ...] [**<code>WHERE</code>** *nosacījums*]

Lai **UPDATE** komanda būtu veiksmīga, lietotājam ir jābūt ar datu manipulācijas privilēģijām un jaunie dati nedrīkst radīt konfliktu.

## Piemēri
Tabulā *T* izmainīt kolonnas *C1* vērtību uz 1 tikai tām rindām, kurām kolonnas *C2* vērtība ir "a".


```sql
UPDATE T SET C1 = 1 WHERE C2 = 'a'
```


Tabulā *T* izmainīt kolonnas *C1* vērtību uz 9 un kolonnas *C3* vērtību uz 4 tikai tām rindām, kurām kolonnas *C2* vērtība ir "a".


```sql
UPDATE T SET C1 = 9, C3 = 4 WHERE C2 = 'a'
```


Paaugstināt kolonnas *C1* vērtību par 1, ja kolonnas *C2* vērtība ir "a".


```sql
UPDATE T SET C1 = C1 + 1 WHERE C2 = 'a'
```


Kolonas *C1* vērtības sākumā pievienot tekstu "text", ja kolonas *C2* vērtība ir "a".


```sql
UPDATE T SET C1 = 'text' || C1 WHERE C2 = 'a'
```


Tabulā *T1* izmainīt kolonnas *C1* vērtību uz 2 tikai tad, ja kolonnas *C2* vērtība ir atrodama tabulas *T2* kolonnā *C3* un kolonnas *C4* vērtība ir 0. 

```sql
UPDATE T1 
     SET    C1 = 2    
     WHERE  C2 IN ( SELECT C3
               FROM   T2
               WHERE  C4 = 0)
```


Vienā komandā var tikt izlabotas vairākas kolonnas:


```sql
UPDATE T SET C1 = 1, C2 = 2
```


Ir iespējami arī kompleksi nosacījumi: 


```sql
UPDATE T SET A = 1 WHERE C1 = 1 AND C2 = 2
```



```sql
UPDATE a
     SET a.[kolonna] = vērtība
     FROM articles a 
     JOIN classification c 
     ON a.articleID = c.articleID 
     WHERE c.classID = 1
```


## Ārējās saites

* MySQL UPDATE Syntax
* PostgreSQL 8.1.23 Documentation - UPDATE
* Oracle® Database SQL Reference 10g Release 1 (10.1) - UPDATE
Vombatveidīgie

**Vombatveidīgie**, **vombatveidīgo apakškārta** jeb **vombatu apakškārta** (*Vombatiformes*) ir viena no trijām somaiņu (*Marsupialia*) diprotodontu kārtas (*Diprotodontia*) apakškārtām, kas apvieno vombatus un koalas. Vombatveidīgo apakškārtā ir 4 mūsdienās dzīvojošas sugas, kas sistematizētas 3 ģintīs un 2 dzimtās.

Vombatveidīgajiem somaiņiem ir kompakti augumi. To kājas, salīdzinot ar pārējiem diprotodontiem, ir īsas un masīvas, lai gan koalai kājas ir garākas kā vombatam. Ārēji tie atgādina nelielus lācīšus. Zinātnieki uzskata, ka koalai un vombatam ir bijis kopīgs priekštecis.

## Klasifikācija
* **Vombatveidīgo apakškārta** (*Vombatiformes*)
** Koalu dzimta (*Phascolarctidae*)
*** ģints Koalas (*Phascolarctos*)
*** ģints †*[[Cundokoala]]*
*** ģints †*[[Koobor]]*
*** ģints †*[[Litokoala]]*
*** ģints †*[[Madakoala]]*
*** ģints †*[[Nimiokoala]]*
*** ģints †*[[Perikoala]]*
** Vombatu dzimta (*Vombatidae*)
*** ģints Garvilnas vombati (*Lasiorhinus*)
*** ģints Īsvilnas vombati (*Vombatus*)
*** ģints †*[[Phascolonus]]*
*** ģints †*[[Ramasayia]]*
*** ģints †*[[Rhizophascolomus]]*
*** ģints †*[[Warendja]]*
** †Lauvsomaiņu dzimta (*Thylacoleonidae*)
** †Milžvombatu dzimta (*Diprotodontidae*)
** dzimta †*[[Ilariidae]]*
** dzimta †*[[Palorchestidae]]*
** dzimta †*[[Zygomaturidae]]*
** ģints †*[[Alkwertatherium]]*

## Atsauces
TOra (SQL)

**TOra** ir grafiska databāžu serveru pārvaldības brīvā programmatūra, kura paredzēta datubāzu izstrādātājiem un administratoriem. Vairākplatformu atbalsts. Darbojas Windows, Unix un MacOS vidēs.

TOra sākotnēji tika izstrādāta Oracle vajadzībām, laika gaitā tika pievienots atbalsts MySQL un PostgreSQL. Tiek izplatīta zem GPL licences.

Paketes sastāvā iekļauts PL/SQL atkļūdotājs, saskarne SQL vaicājumiem ar sintakses iezīmēšanu, datu bāzu struktūras un satura pārlūks, analīzes rīki DBVS statistikas apkopošanai, pieprasījumu izpildes analīzes un vizualizācijas moduļi, veiktspējas monitoringa rīki.

Versijā 2.0 tika veikta migrācija bibliotēku QT4 izmantošanai, realizēts atbalsts Oracle 11g un veikti uzlabojumi savietojamībai ar PostgreSQL

## Atsauces

## Ārējās saites
* Tora oficiālā tīmekļa vietne
1982. gada NHL drafts

**1982. gada NHL drafts** bija 20. NHL drafts, kurš notika 1982. gada 9. jūnijā Monreālā.

## 1. kārta

## 4. kārta

## 6. kārta

## 7. kārta
1981. gada NHL drafts

**1981. gada NHL drafts** bija 19. NHL drafts, kurš notika 1981. gada 10. jūnijā Monreālā.

## 1. kārta

## 2. kārta

## 6. kārta